***Қазақ тілі 6-сынып Сабақ № 40 Күні: 15.11***

**Сабақтың тақырыбы:**Сыйлық жасау дәстүрі

**Сабақтың мақсаты:**
**1. Білімділік:** Оқушылардың білімдерін тақырып бойынша жетілдіру, грамматикалық тақырып  туралы түсініктерін кеңейту.
**2. Дамытушылық:** Берілген тақырып көлемінде оқушылардың коммуникативтік компетенцияларын; ой-өрістерін, сөздік қорын молайту арқылы, күнделікте және ауыз-екі сөйлеуде пайдалануын дамыту.
**3. Тәрбиелік:** Мәтін және берілген тапсырмалар арқылы адамгершілік, ізгілік, парасаттылыққа тәрбиелеу, уақытымен және орынды сыйлық жасап, қуаныш білдіруге тәрбиелеу.
**Сабақтың түрі:** дәстүрлі, жаңа сабақ
**Сабақтың әдіс-тәсілдері:** сұрақ- жауап, қайталау, баяндау, жазбаша жұмыс, шығармашылық жұмыс.
**Сабақтың көрнекіліктері.**жаңа сөздер, сөздік, түрлі-түсті қиықшалар,үлестірмелі қағаздар,интерактивті тақтадағы ақпарат пен тапсырмалар, кестелер.
**Сабақтың барысы:**
**1. Ұйымдастыру кезеңі**
1 Оқушылармен сәлемдесу. Әлемнің ең танымал 5 тілінде амандық сұрау
***2 Топқа бөлу:*Топты таныстыру сәті. Оқушыларға буынға бөлінген топ атауларының шашыранды қиықшалары беріледі. Екі топ оқушылары топ атауын дұрыс құрастырып, өз орындарын табады.**

**1-топ – Бәйшешек**

**2-топ - Қызғалдақ**

***3.Үй тапсырмасын тексеру.* Сандықшадағы үлестірмелі қағаздар арқылы өткен сабақтағы тақырыпты пысықтау**

***4. Жаңа сабақ. Бейнебаян. «Сыйлық таңдау»***2 минуттық бейнебаянды көреді. Көріп танысқаннан кейін, түсінгендерін айтып, бүгінгі сабақ тақырыбының не туралы екенін ашады.

***5. Сөздік жұмыс:***

*Сыйлық жасау – делать подарок*

*дәстүр – традиция*

*Сыйлау – дарить, уважать*

*шын пейіл - от души*

*мейірімділік - доброта
талғам - вкус*

*ашықхат –открытка*

*Мыңжылдық – тысячелетие*

*Достықтың белгісі – знак дружбы*

*Сыйлықты таңдау – выбрать подарок*

*Баға – цена*

*Қымбат –дорого*

***1-тапсырма: Мәтінмен жұмыс***. Топтық жұмыс. *Мозайқа әдісі бойынша пазлдар арқылы мәтін шығару, мағынасын түсіну үшін орысша аудару:*

*1-топтың мәтіні*: **Сыйлықтың тарихы екі мың жыл бұрын бастау алады. Сыйлық жасауды бала кезінен үйрену керек. Сыйлықты дұрыс таңдап, тарта білу керек. Шын пейілден жасалған сыйлық адамға қуаныш әкеледі.**

*2-топтың мәтіні:* **Әлемде сыйлық алғанды ұнатпайтын адам жоқ шығар. Кез-келген сыйлық адамды қуантады. Әртүрлі мерекелерде сыйлықтар беріледі. Ол әрқашанда құрмет пен сыйластықтың, достықтың белгісі.**

**І.Өздік жұмыс(дәптерде орындау)**

**2-тапсырма: Тақтамен жұмыс**.Жеке жұмыс. Әр топтан бір оқушы тақтаға шығып берілген грамматикалық талдауды жасайды .

Берілген сөздер: ***1-топ – сыйлық сөзін тәуелде;***

***2-топ - мереке сөзін септе.***

***3-тапсырма***:Сызбамен ауызша орындалатын жұмыс: Аударма



**Жазбаша жұмыс. 4-тапсырма**: Сұрақтарға жауап беріп,сөйлем мүшелеріне талдау жаса . Ереже дәптерін ашып, еске түсіру.

1. **Сен анаңа не сыйлайсың ?**
2. **Сыйлықты қашан береді ?**

***Интерактивті ойын: «Кім жылдам?» ойыны ,жеке-жеке оқушылар бағаланады*. 5-тапсырма.** Сыйлыққа жатпайтын затты табу арқылы артық сөзді айту.

* *Қуаныш, қайғы,бақытты кез*
* *Кітап,кәдесый, ұйықтау*
* *Сырға, өзен,сағат, сақина*
* *Қабырға,алғыс, жылы сөз*
* *Гүл шоғы, ашу, әшекей*
* *Иіссу, әмиян, бор*

***Сергіту сәті. «Қыдырып қайтайық» әні***

Дәптермен жұмыс**: 6-тапсырма**:*Сөйлемдердің дұрыс, бұрысын анықтау. Дәптерде орындалады*

**1.Сыйлық қымбат болу керек. (теріс)**

**2.Туысыңа, досыңа арнап өлең,ән айтуға болмайды. (теріс)**

**3.Сыйлық әкелмеген адамға ренжімейді. (дұрыс)**

**4. Сыйлық ұнамаса, қайтарып беру – әдептілік. (теріс)**

**5. Сыйлықтың бағасын сұрап, жұрттың көзінше пайдалы не пайдасыз екенін айтуға болмайды. (дұрыс)**

1. **Гүл, ашықхат адамның көңіл-күйін көтермейді.(теріс)**

***Ауызша жұмыс.7-тапсырма***: «Кім тапқыр?» ойыны. **Топтық тапсырма: Берілген мақал-мәтелдердің жалғасын тап**

1. Қызығын көрмеген малдан не пайда,
Сыйласып жүрмеген жаннан не пайда?
2. Сыйлық қымбат емес,
Сүю қымбат.
3. Сыйлассаң - сыйлы боласың.
4. Сыйлап берген су Сатып алған балдан тәтті.
5. Туғаныңмен сыйласпасаң, Кең дүниеге сыймассың.
6. Сыпайы сөйлеу — сырбаздық, Ағайын сәні - сыйластық.
7. «Сіз» деген - әдеп, «Біз» деген - көмек.

 8.Жақсы сыйлық жанды жылытады.

***Жазбаша дәптермен жұмыс:*** ***8-тапсырма***: Гул күлтелеріне синоним сөздерді тауып орналастыру. 1-топқа - ***сыйлау*** , 2-топқа – ***әдемі*** сөзі.

***•         Сыйлау***,құрметтеу,қадірлеу,ардақтау,қасиеттеу,қастерлеу.

***•         Әдемі*** ,сұлу, ,әсем,көркем,көрнекті,ажарлы.

**9-тапсырма**:Топтық жұмыс: Әр топқа таратылған ашықхатқа құттықтау тілегін жазу.

***Үй тапсырмасы: “Саған қандай сыйлық ұнайды?” диалог құру***

***Бағалау.*** Әр тапсырмалар бойынша жинаған ұпайларын санап, сабақта алған бағаларын анықтайды.

|  |
| --- |
| **Бағалау парағы** |
| **«2»** | **«3»** | **«4»** | **«5»** |
| ***0-2 балл*** | ***3-5 балл*** | ***6-8 балл*** | ***9 балдан жоғары*** |

***Рефлексия*** :
Оқушыларға стикерлер тарату,өтілген сабақ бойынша өз пікірлерін жазуды ұсыну .Смайлик арқылы Сабақтан алған әсерін ,сабаққа қатысты көңіл-күйін білдіреді